2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

เมื่อปี 2495 รัฐบาลเล็งเห็นความสำคัญที่ต้องจัดให้มีบริการออกอากาศวิทยุฯและโทรทัศน์
ในประเทศไทย จึงจัดตั้งบริษัท ไทยโทรทัศน์ จำกัด ขึ้น ภายหลังบริษัทฯ
ดังกล่าวประสบปัญหาขาดทุนคณะรัฐมนตรีจึงมีมติให้ยุบเลิกกิจการเมื่อวันที่ 3 กุมภาพันธ์ 2520
และได้ตราพระราชกฤษฎีกาจัดตั้งองค์การสื่อสารมวลชนแห่งประเทศไทย (อ.ส.ม.ท.) พ.ศ.
2520 ขึ้น เมื่อวันที่ 9 เมษายน 2520 มีสถานะเป็นรัฐวิสาหกิจ สังกัดสำนักนายกรัฐมนตรี
โดยรับโอนพนักงานและลูกจ้างรวมทั้งกิจการสถานีโทรทัศน์ไทยทีวีสีช่อง 9
สถานีโทรทัศน์ไทยทีวีสีช่อง 3 สถานีวิทยุกระจายเสียง ท.ท.ท. จากบริษัท ไทยโทรทัศน์ จำกัด
ต่อมาเมื่อวันที่ 16 มิถุนายน 2520 อ.ส.ม.ท.
ได้ก่อตั้งสำนักข่าวไทยขึ้นมาเพื่อดำเนินงานด้านข่าวอีกหน่วยงานหนึ่ง
ซึ่งถือเป็นการจัดตั้งสำนักข่าวอย่างเป็นทางการแห่งแรกของประเทศไทย และในปี 2532
อ.ส.ม.ท.
ได้ร่วมดำเนินธุรกิจกับภาคเอกชนในการให้บริการโทรทัศน์ระบบบอกรับเป็นสมาชิกเป็นครั้งแรกของประเทศไทย
ซึ่งดำเนินการในนาม UBC (United Broadcasting Corporation) หรือ TRUE Visions
ในปัจจุบัน และเมื่อวันที่ 17 สิงหาคม 2547 ได้จดทะเบียนจัดตั้งเป็นบริษัทมหาชนจำกัด
ด้วยการแปลงสภาพองค์การสื่อสารมวลชนแห่งประเทศไทย ตาม พ.ร.บ. ทุนรัฐวิสาหกิจฯ
เป็นบริษัท อสมท จำกัด (มหาชน) หรือ บมจ.อสมท โดยมีทุนจดทะเบียนเริ่มแรก 3,000 ล้านบาท
แบ่งเป็นหุ้นสามัญจำนวน 600 ล้านหุ้น มูลค่าที่ตราไว้หุ้นละ 5 บาท
โดยมีกระทรวงการคลังเป็นผู้ถือหุ้นแต่เพียงผู้เดียว

ต่อมา บมจ.อสมท ได้เพิ่มทุนจดทะเบียนจากเดิม 3,000 ล้านบาท เป็น 3,835 ล้านบาท
โดยออกหุ้นสามัญเพิ่มทุนจำนวน 167 ล้านหุ้น มีมูลค่าที่ตราไว้หุ้นละ 5 บาท เมื่อวันที่ 24 กันยายน
2547 จากนั้นบริษัทได้เข้าจดทะเบียนในตลาดหลักทรัพย์ฯ เมื่อวันที่ 8 ตุลาคม 2547
และกระจายหุ้นสู่มหาชนเมื่อวันที่ 17 พฤศจิกายน 2547

2.2 ภาพรวมการประกอบธุรกิจของบริษัท

บมจ. อสมท เป็นผู้ประกอบกิจการด้านสื่อสารมวลชนรายใหญ่ที่มีสื่อโทรทัศน์ และสื่อวิทยุฯ
เป็นของตนเอง และเป็นผู้ที่ให้บริการด้านสื่อสารมวลชนผ่านสื่อต่าง ๆ ในหลายรูปแบบ ได้แก่

สถานีโทรทัศน์โมเดิร์นไนน์ เปลี่ยนชื่อมาจาก “สถานีโทรทัศน์ช่อง 9 อสมท”
ดำเนินการแพร่ภาพออกอากาศตลอด 24 ชั่วโมง จากสถานีแม่ข่ายซึ่งตั้งอยู่ในบริเวณสำนักงานใหญ่
กรุงเทพมหานคร ไปยังสถานีเครือข่ายในส่วนภูมิภาค 35 สถานีทั่วประเทศ
โดยมีขอบเขตการให้บริการครอบคลุมพื้นที่ทั่วประเทศประมาณร้อยละ 87.0
และมีประชากรในเขตบริการประมาณร้อยละ 88.5 อย่างไรก็ตาม บริษัทฯ
ยังคงมุ่งมั่นที่จะขยายขอบเขตการให้บริการให้ครอบคลุมพื้นที่และเขตการให้บริการประชาชนมากขึ้น
โดยจะจัดตั้งสถานีทวนสัญญาณเพิ่มเติมในอนาคต

สถานีวิทยุกระจายเสียง อสมท ส่งกระจายเสียงทั้งในส่วนกลางและส่วนภูมิภาค ด้วยระบบ FM และ
AM จำนวน 62 สถานี โดยส่วนกลางออกอากาศจากกรุงเทพมหานคร จำนวน 9 สถานี
ส่งกระจายเสียงด้วยระบบ FM 7 สถานี และ AM 2 สถานี
พื้นที่บริการครอบคลุมทั้งในกรุงเทพมหานคร และจังหวัดใกล้เคียง สำหรับส่วนภูมิภาค
ซึ่งส่งกระจายเสียงด้วยระบบ FM 53 สถานี
สามารถให้บริการครอบคลุมพื้นที่ทั่วประเทศได้ประมาณร้อยละ 92.4
มีประชากรในเขตพื้นที่เป้าหมายที่ให้บริการประมาณร้อยละ 93.8
และจะดำเนินการขออนุญาตจัดตั้งสถานีเครือข่ายเพิ่มเติม
เพื่อขยายขอบเขตการให้บริการให้ครอบคลุมพื้นที่และเขตการให้บริการประชาชนมากขึ้นในอนาคต

สำนักข่าวไทย เป็นศูนย์กลางในการผลิต รวบรวม จัดเก็บ วิเคราะห์
และเผยแพร่ข้อมูลข่าวสารที่เน้นความเป็นกลาง ถูกต้อง เชื่อถือได้ และทันเหตุการณ์
โดยนำเสนอผ่านสื่อของบริษัทที่หลากหลาย ได้แก่ สถานีโทรทัศน์โมเดิร์นไนน์ เครือข่ายสถานีวิทยุฯ
อสมท สื่ออิเล็กทรอนิคส์ผ่านเว็บไซต์ www.mcot.net สื่อคอมพิวเตอร์ออนไลน์ (Computer
Online) และสื่ออื่น ๆ เช่น การให้บริการส่งข้อความข่าวในระบบ SMS ผ่านโทรศัพท์เคลื่อนที่
(MCOT X’Press) รวมทั้งการขยายความร่วมมือด้านต่าง ๆ
ตลอดจนการแลกเปลี่ยนข่าวสารกับสำนักข่าวและสื่อสำคัญ ๆ ของโลก

ธุรกิจสื่อใหม่ (New Media)

-   โทรทัศน์ระบบบอกรับเป็นสมาชิก (Interactive Pay TV) ในปี 2554 บมจ. อสมท และ
    บจก.

เพลย์เวิร์ค
จะร่วมดำเนินธุรกิจโทรทัศน์บอกรับเป็นสมาชิกโดยใช้เทคโนโลยีบรอดแบนด์อินเตอร์เน็ตความเร็วสูง
เป็นการให้บริการโทรทัศน์รูปแบบใหม่ที่มีรูปแบบการให้บริการที่หลากหลาย เช่น
บริการโทรทัศน์ตามความต้องการ (TV on Demand) บริการโทรทัศน์แบบปฏิสัมพันธ์
(Interactive Television) และบริการโทรทัศน์เพื่อการศึกษาทางไกล (Tuition on
Demand) เป็นต้น โดยสามารถรองรับการให้บริการได้ทั้งแบบประจำที่และแบบเคลื่อนที่ ผ่านทาง 3
อุปกรณ์หลัก คือ เครื่องรับโทรทัศน์ คอมพิวเตอร์ส่วนบุคคลและโทรศัพท์เคลื่อนที่
ซึ่งภาวการณ์แข่งขันในปัจจุบัน
โอกาสทางการตลาดสำหรับธุรกิจโทรทัศน์ระบบบอกรับเป็นสมาชิกยังมีการขยายตัวอีกมาก

-   โทรทัศน์ระบบดิจิตอล

บมจ. อสมท ร่วมมือกับ บมจ. ไออีซี
เพื่อร่วมดำเนินธุรกิจโทรทัศน์ระบบดิจิตอลโดยนำคลื่นความถี่ที่บริษัทมีอยู่แล้วมาใช้ให้เกิดประโยชน์ในการพัฒนาเทคโนโลยีการแพร่ภาพกระจายเสียงโทรทัศน์ระบบดิจิตอล
ไปยังกลุ่มเป้าหมายซึ่งเป็นผู้ใช้บริการแบบเคลื่อนที่และผู้ใช้บริการแบบประจำที่
คาดจะสามารถเริ่มดำเนินการได้ภายในปี 2554

การให้บริการระบบโทรทัศน์ในรูปแบบดิจิตอล ซึ่งมีความคมชัด
สามารถรับชมทั้งบนจอภาพขนาดใหญ่ที่ติดตั้งตามบ้านเรือนทั่วไป, บนรถยนต์หรือระบบขนส่งมวลชน
หรือแม้แต่บนอุปกรณ์พกพาต่างๆ เช่น โทรศัพท์มือถือ, PDA , iPad เป็นต้น
โดยสัญญาณภาพและเสียงที่รับได้
จะมีความคมชัดตลอดเวลาไม่ว่าจะอยู่ประจำที่หรือกำลังเคลื่อนที่อยู่ก็ตาม นอกจากนี้
ยังสามารถให้บริการ Interactive, การส่งกระจายข้อมูลให้กับผู้ชม (Data Broadcasting)
เช่น รายงานพยากรณ์อากาศ, รายงานสถานการณ์การซื้อขายหลักทรัพย์, อัตราแลกเปลี่ยนเงินตรา
เป็นต้น นอกจากนี้ การออกอากาศโทรทัศน์ในรูปแบบดิจิตอล
ยังเป็นระบบการออกอากาศที่สามารถใช้แถบคลื่นความถี่ได้อย่างมีประสิทธิภาพกว่าการออกอากาศโทรทัศน์ในแบบอนาล็อกเดิมที่ออกอากาศอยู่ในปัจจุบัน

ปัจจุบันยังไม่มีผู้ให้บริการโทรทัศน์ระบบดิจิตอลบนโทรศัพท์เคลื่อนที่ TV on Mobile แบบ
Broadcast ซึ่งเป็นโอกาสทางการตลาดสำหรับการขยายตัวอีกมากในธุรกิจการให้บริการนี้

-   ธุรกิจช่องโทรทัศน์ผ่านดาวเทียม ระบบ C band และ KU band

บริษัทฯ
ได้พัฒนาโครงการจัดตั้งสถานีโทรทัศน์ดาวเทียมขึ้นเพื่อรองรับการเปลี่ยนแปลงที่เกิดจากนโยบายการปฏิรูปสื่อสารมวลชนด้านวิทยุกระจายเสียงและวิทยุโทรทัศน์
โดยเฉพาะอย่างยิ่งการประกาศใช้พระราชบัญญัติประกอบกิจการกระจายเสียงและกิจการโทรทัศน์
พ.ศ. 2551 การเปลี่ยนแปลงเทคโนโลยีจากระบบอนาล็อคไปสู่ระบบดิจิตอล
การเปลี่ยนแปลงพฤติกรรมผู้บริโภคที่ต้องการเนื้อหาเฉพาะกลุ่มมากขึ้น
รวมไปถึงการเติบโตของสื่อใหม่ (New Media)
ที่ได้รับความนิยมและมีแนวโน้มสร้างรายได้ให้กับองค์กร บริษัทฯ
จึงได้ดำเนินการให้บริการโทรทัศน์ดาวเทียม คือ MCOT 1 และช่อง ASEAN TV
ทำการออกอากาศทางโทรทัศน์ระบบบอกรับเป็นสมาชิกทางช่อง True Vision 98 และ True
Vision 99 ตามลำดับ และบริษัทฯ ถ่ายทอดช่อง ASEAN TV
ผ่านดาวเทียมไปยังกลุ่มเป้าหมายทั้งในระบบ C-Band ด้วย นอกจากนี้ บมจ. อสมท
ยังมีแผนเพิ่มจำนวนช่องออกอากาศเพื่อรองรับความต้องการของผู้ชมในอนาคตด้วย

-   สถานีโทรทัศน์ ASEAN TV สถานีโทรทัศน์สำหรับกลุ่มสมาชิกสมาคมประชาชาติ

แห่งเอเชียตะวันออกเฉียงใต้แห่งแรกของโลก เป็นช่องทางสื่อสารเผยแพร่และประชาสัมพันธ์
นโยบาย ผลการดำเนินงาน วัฒนธรรม และความเคลื่อนไหวของอาเซียน
ออกอากาศผ่านระบบดาวเทียม ออกอากาศรายการครอบคลุมพื้นที่ภูมิภาคเอเชียตะวันออกเฉียงใต้
พื้นที่โดยรอบทวีปเอเชีย และภาคพื้นมหาสมุทรแปซิฟิก มีการผลิตรายการ เผยแพร่ข่าวสาร สารคดี
สาระบันเทิง และรายการทุกรูปแบบเกี่ยวกับประเทศสมาชิกอาเซียน เพื่อชาวอาเซียนเป็นสำคัญ
นอกจากนี้ยังเป็นเวทีแลกเปลี่ยนความรู้ ความคิด และแนวทางแก้ปัญหาในภูมิภาค
เพื่อสร้างสรรค์ประชาคมอาเซียนอย่างยั่งยืน ซึ่งเป็นความภาคภูมิใจของ บมจ. อสมท
และเป็นการท้าทายขีดความสามารถและคุณภาพงานสื่อสารมวลชนของคนไทยในระดับนานาชาติเป็นครั้งแรกในประวัติศาสตร์การสื่อสารมวลชนของไทย

-   ธุรกิจโทรทัศน์ผ่านดาวเทียม ระบบ C band และ KU Band ปัจจุบัน บมจ. อสมท
    บริหารช่อง

สัญญาณดาวเทียมในระบบ C-BAND และ KU BAND โดยช่องสัญญาณ C-BAND
เป็นการบริหารทรัพยากรที่เหลือจากการใช้ช่องสัญญาณของ Modernine ซึ่งในปี 2553
ได้เปิดให้บริการไปแล้ว 7 ช่องรายการ ส่วนช่องสัญญาณ KU BAND
เป็นการบริหารจัดการช่องสัญญาณที่ได้รับสิทธิจาก TRUE VISIONS จำนวน 5 ช่อง
โดยปัจจุบันให้บริการแล้ว 4 ช่อง

ธุรกิจโทรทัศน์ดาวเทียม เป็นธุรกิจโทรทัศน์ที่สามารถเจาะผู้ชมที่ชัดเจนและเฉพาะกลุ่ม
ต่างจากฟรีทีวีที่เน้นผู้ชมกลุ่มผู้ชมทั่วไป
โดยโทรทัศน์ดาวเทียมที่ประสบความสำเร็จจะต้องมีลักษณะรูปแบบรายการและแนวคิด
ช่องเฉพาะตัวหรือ "ดีเอ็นเอ" เฉพาะช่อง ซึ่งจะต้องแตกต่างจากช่องรายการอื่นๆ
จึงจะประสบความสำเร็จ ทั้งในแง่ผู้ชมและรายได้จากโฆษณา และในปี 2553
ธุรกิจโทรทัศน์ดาวเทียม ได้พิสูจน์ให้ผู้ซื้อโฆษณาและเอเยนซี
เห็นแล้วว่าเป็นอีกสื่อทางเลือกที่ดีในการใช้งบโฆษณา

สภาวะอุตสาหกรรมโทรทัศน์ดาวเทียมในปัจจุบันมีการเติบโตในด้านผู้จำนวนผู้ชมอย่างรวดเร็ว
จากการขยายตัวของฐานผู้ชมจำนวน 9 ล้านครัวเรือนในปีก่อน คาดว่าปีนี้จะเติบโตอีกร้อยละ 30
หรือมีจำนวน 12 ล้านครัวเรือนทั่วประเทศ
ด้วยฐานผู้ชมดังกล่าวเชื่อว่าจะส่งผลให้ตัวเลขโฆษณาเติบโตอย่างก้าวกระโดดเช่นกันจาก 1,500
ล้านบาท ในปี 2553 คาดว่าในปี 2554จะเติบโตร้อยละ 100 หรือมีมูลค่า 3,000 ล้านบาท
หรือคิดเป็นสัดส่วนร้อยละ 6 ของงบโฆษณาผ่านสื่อฟรีทีวี มูลค่า 5 หมื่นล้านบาทต่อปี
(ข้อมูลจากผู้บริการโทรทัศน์ดาวเทียม ของ GMM ) และในปี 2552
มีช่องโทรทัศน์ดาวเทียมของผู้ประกอบการไทยในจานดาวเทียมระบบซีแบนด์ ประมาณ 60-70 ช่อง
ในปี 2553 เพิ่มเป็น 115 ช่อง หรือเติบโตร้อยละ 64 ส่งผลให้ช่องสัญญาณดาวเทียมไทยคม 5
ค่อนข้างเต็ม จึงเป็นข้อจำกัดในการลงทุนช่องโทรทัศน์ดาวเทียมใหม่ๆ ในปีนี้ ซึ่งถือเป็นโอกาสของ
บมจ. อสมท ที่มีเครือข่ายเป็นของตัวเอง

บริษัทย่อยและบริษัทร่วม ปี 2546 บริษัทได้จดทะเบียนจัดตั้งบริษัท พาโนราม่า เวิลด์ไวด์ จำกัด
เป็นบริษัทย่อย เมื่อวันที่ 21 พฤศจิกายน 2546 โดย บมจ. อสมท ถือหุ้นในสัดส่วนร้อยละ 49
สำหรับผลิตรายการและสารคดีโทรทัศน์ให้กับ บมจ.อสมท
รวมถึงการผลิตวิดีทัศน์และสื่อประชาสัมพันธ์ให้กับหน่วยงานภาครัฐ และเอกชน
เพื่อเผยแพร่หรือขายให้กับสถานีโทรทัศน์ทั้งในและต่างประเทศ

เมื่อวันที่ 18 พฤศจิกายน 2552 บมจ. อสมท ได้ร่วมทุนกับ บริษัท ซี้ดเอ็มคอท จำกัด โดย บมจ.
อสมท ถือหุ้นในสัดส่วนร้อยละ 49 เพื่อประกอบกิจการด้านบันเทิงทุกประเภท และให้คำปรึกษา เช่น
การผลิตรายการวิทยุ ผลิตรายการโทรทัศน์ ผลิตภาพยนตร์ ผลิตเพลงและผลิตภัณฑ์ดิจิตอลอื่น ๆ
พัฒนาสินค้า และจำหน่ายสินค้า พรีเมี่ยม การจัดคอนเสิร์ต ละครเวที แฟชั่นโชว์ ฯลฯ

นอกจากนี้ยังได้ร่วมดำเนินกิจการกับผู้ประกอบการเอกชนตามสัญญาร่วมดำเนินกิจการ โดยบริษัทฯ
ได้รับรายได้ในรูปของค่าตอบแทนในการร่วมดำเนินกิจการจาก 2 กิจการหลักที่สำคัญ คือ ร่วมกับ
บริษัท บางกอกเอ็นเตอร์เทนเม้นต์ จำกัด ในการดำเนินกิจการสถานีโทรทัศน์ไทยทีวีสีช่อง 3 อสมท
รวมทั้ง ให้เช่าเวลาจัดรายการและโฆษณาทางสถานีวิทยุฯ FM 105.5 MHz และร่วมกับกลุ่ม บริษัท
ทรู วิชั่นส์ จำกัด (มหาชน) ในการดำเนินกิจการโทรทัศน์ระบบบอกรับเป็นสมาชิก

โครงสร้างรายได้

โครงสร้างรายได้ของบริษัท สามารถแบ่งออกได้เป็น 4 ประเภท คือ
รายได้จากบริการทางโทรทัศน์ รายได้จากบริการทางวิทยุ รายได้จากการร่วมดำเนินกิจการ
และรายได้อื่น โดยมีรายละเอียดดังนี้

  ---------------------------------- --------- --------- --------- ---------
  ประเภทของรายได้                     1 ม.ค. -            1 ม.ค. -  
                                     31 ธ.ค.53           31 ธ.ค.52 

                                     ล้านบาท    ร้อยละ     ล้านบาท    ร้อยละ

  1. รายได้จากบริการทางโทรทัศน์          3,787     67.16     3,018     62.03

  2. รายได้จากบริการทางวิทยุ             925       16.40     833       17.12

  3. รายได้จากการร่วมดำเนินกิจการ                                      

  3.1                                719       12.75     711       14.61
  ส่วนแบ่งรายได้ตามสัญญาร่วมดำเนินกิจการ                                  

  3.2 รายได้จากสินทรัพย์รับโอนตัดบัญชี       115       2.04      126       2.59

  3.3 รายได้จากเงินชดเชย               -         -         80        1.64

  3.4 รายได้อื่น ๆ                      -         -         29        0.60

  รวมรายได้จากการร่วมดำเนินกิจการ        834       14.79     946       19.45

  4. รายได้อื่น                                                       

  4.1 ดอกเบี้ยรับ                       52        0.92      52        1.07

  4.2 รายได้ค่าเช่า                     2         0.04      2         0.04

  4.3 รายได้อื่น ๆ                      39        0.69      14        0.29

  รวมรายได้อื่น                         93        1.65      68        1.40

  รวมรายได้ทั้งหมด                      5,639     100.0     4,865     100.0
  ---------------------------------- --------- --------- --------- ---------

2.4 เป้าหมายการดำเนินธุรกิจ

บริษัทฯ มีเป้าหมายที่จะพัฒนาองค์กรให้เป็นสื่อกลางอันจะก่อให้เกิดความรู้
ความเข้าใจของประชาชนไทย ทั้งในระดับชาติและในระดับท้องถิ่น
รวมทั้งทำการสื่อสารกับประชาคมโลก โดยผ่านสื่อที่หลากหลาย
ในขณะเดียวกันก็สามารถแข่งขันและดำรงอยู่ได้ในเชิงธุรกิจ
เนื่องจากบริษัทเชื่อว่าบริษัทมีความได้เปรียบในการดำเนินธุรกิจและยุทธศาสตร์ในการแข่งขันดีกว่าผู้ประกอบธุรกิจอื่น
ๆ ในด้านสื่อสารมวลชนประเภทเดียวกัน

2.5 ภาพรวมของอุตสาหกรรมสื่อโฆษณาในประเทศไทย

ปี 2553 การใช้งบโฆษณาผ่านสื่อต่าง ๆ มีมูลค่ารวมประมาณ 1.01 แสนล้านบาท เติบโตจากปี
2552 ร้อยละ 11.83 โดยมีปัจจัยหนุนจากภาวะเศรษฐกิจที่ฟื้นตัวต่อเนื่อง
หลังจากที่ชะลอตัวลงในช่วงไตรมาส 2
และเริ่มกลับมาขยายตัวต่อเนื่องหลังจากเหตุการณ์ชุมนุมทางการเมืองสงบลง
นอกจากนี้การจับจ่ายใช้สอยของผู้บริโภค ที่เริ่มปรับตัวเพิ่มขึ้น
ทำให้ภาคธุรกิจต่างเร่งวางแผนขยายกิจกรรมทางการตลาด รวมถึงการเพิ่มงบโฆษณา
เพื่อกระตุ้นกำลังซื้อให้ต่อเนื่อง
และผลจากการเร่งทำการตลาดของภาคธุรกิจในมหกรรมการแข่งขันฟุตบอลโลก 2010
ช่วงเดือนมิถุนายน-กรกฎาคมที่ผ่านมา ทำให้ตลาดโฆษณากลับมาคึกคักอีกครั้ง
ส่งผลให้ทิศทางการเติบโตของธุรกิจโฆษณาปรับตัวดีขึ้นกว่าปีที่แล้วอย่างเห็นได้ชัด
อีกทั้งปกติแล้วในช่วงปลายปีมักเป็นช่วงที่ผู้ประกอบการ ผู้ผลิตสินค้าและบริการ
ต่างเร่งกระตุ้นยอดขาย เพราะเป็นช่วงที่มีการใช้งบโฆษณาสูง (high season)
และตรงกับเทศกาลสำคัญ ซึ่งผู้บริโภคมักมีการจับจ่ายสูงกว่าช่วงปกติ
ทำให้ผู้ประกอบการกลับมาใช้งบโฆษณาและสื่อสารการตลาด
รวมถึงการใช้งบโฆษณาของภาครัฐในการประชาสัมพันธ์โครงการต่าง ๆ อาทิ ไทยเข้มแข็ง
ประชาวิวัฒน์ ที่เป็นโครงการขนาดใหญ่และต่อเนื่อง จึงทำให้อุตสาหกรรมโฆษณาฟื้นตัวอย่างรวดเร็ว
โดยสื่อที่มีอัตราการเติบโตสูงเป็นสื่อประเภท สื่อเคลื่อนที่ (Transit) สื่อโฆษณา ณ จุดขาย (In
store) สื่อภาพยนตร์ (Cinema) และสื่อโทรทัศน์
ซึ่งสามารถเข้าถึงกลุ่มผู้บริโภคได้ตรงตามเป้าหมายของสินค้า
กลุ่มที่ใช้งบโฆษณามากที่สุดยังคงเป็นกลุ่มสินค้าอุปโภคบริโภค ในขณะที่ กลุ่มยานยนต์
และกลุ่มโทรศัพท์เคลื่อนที่ มีอัตราการใช้งบโฆษณาเพิ่มขึ้น

สื่อโทรทัศน์ยังคงเป็นสื่อหลักที่มีส่วนแบ่งการตลาดมากที่สุดถึงร้อยละ 58 เป็นเงินกว่า 6
หมื่นล้านบาท เพิ่มขึ้นจากปี 2552 ร้อยละ 14.79
ส่วนหนึ่งมาจากการเป็นสื่อที่ยังคงได้รับความนิยมและลูกค้ามีความต้องการใช้สูง
แม้ว่าจะมีอัตราค่าโฆษณาค่อนข้างสูงเมื่อเทียบกับสื่ออื่นๆ
แต่หากเปรียบเทียบเป็นค่าโฆษณาต่อหัวยังนับว่าอยู่ในอัตราต่ำ
เพราะเป็นสื่อที่มีประสิทธิภาพในการเข้าถึงและสามารถกระตุ้นความสนใจผู้บริโภคทุกกลุ่มได้อย่างทั่วถึง
ทำให้สถานีโทรทัศน์บางแห่งสามารถปรับราคาค่าโฆษณาเพิ่มขึ้น ตามภาวะเศรษฐกิจที่ฟื้นตัว
และความนิยมรายการข่าว ละครหลังข่าว และรายการบันเทิง

อย่างไรก็ตาม จากพฤติกรรมผู้บริโภคในการรับชมรายการโทรทัศน์ที่เปลี่ยนแปลงไป
โดยมีการรับชมโทรทัศน์ระบบบอกรับเป็นสมาชิก (Cable TV) และโทรทัศน์ผ่านดาวเทียมเพิ่มขึ้น
เมื่อพิจารณาจากจำนวนการติดตั้งโทรทัศน์ระบบบอกรับเป็นสมาชิก (Cable TV)
และโทรทัศน์ผ่านดาวเทียมที่เพิ่มขึ้นต่อเนื่อง ซึ่งในครึ่งแรกปี 2553 มีสัดส่วนร้อยละ 33
ของครัวเรือนในประเทศ เพิ่มขึ้นจากช่วงเดียวกันปี 2552
ประกอบกับการที่กฎหมายอนุญาตให้มีการโฆษณาได้ในโทรทัศน์ระบบบอกรับเป็นสมาชิก (Cable TV)
และโทรทัศน์ผ่านดาวเทียม
จึงส่งผลให้ผู้ประกอบการสินค้าและบริการหลายรายเริ่มปรับแผนการตลาด
โดยให้ความสำคัญในสื่อโทรทัศน์ระบบบอกรับเป็นสมาชิก (Cable TV) และโทรทัศน์ผ่านดาวเทียม
มากขึ้น เนื่องจากมีจุดแข็งที่อัตราค่าโฆษณาซึ่งถูกกว่าฟรีทีวี
และเลือกทำการโฆษณาได้จำกัดในพื้นที่เป้าหมาย
ตามการแพร่กระจายสัญญาณของดาวเทียมหรือเคเบิ้ลท้องถิ่น

งบโฆษณา ปี 2553

[]

ทิศทางของธุรกิจโฆษณาในปี 2554 คาดว่าอุตสาหกรรมโฆษณาจะขยายตัวและมีอัตราการเจริญ
เติบโตจากปี 2553 ประมาณร้อยละ 11-12 หลังเศรษฐกิจไทยมีแนวโน้มการปรับตัวในทิศทางที่ดีขึ้น
ส่งผลต่อความเชื่อมั่นของผู้บริโภคและภาคเอกชน
รวมถึงการอัดฉีดงบลงทุนในระบบสาธารณูปโภคต่าง ๆ ของภาครัฐ ในโครงการ ไทยเข้มแข็ง
และประชาวิวัฒน์ ประกอบกับคาดว่า ในปี 2554 จะมีการเลือกตั้ง
ซึ่งจะทำให้มีเม็ดเงินหมุนเวียนมากขึ้น นอกจากนี้ยังมีปัจจัยบวกต่าง ๆ
ทั้งการฟื้นตัวของภาคการส่งออก การท่องเที่ยว การขยายตัวของอุตสาหกรรมยานยนต์
ธุรกิจอสังหาริมทรัพย์
และธุรกิจค้าปลีกกลุ่มดิสเค้าท์สโตร์0สำหรับสื่อที่คาดว่าจะได้รับความนิยมเพิ่มขึ้นตั้งแต่ ปี 2554 คือ
สื่อสมัยใหม่ โดยเฉพาะสื่อดิจิตอลที่เติบโตขึ้นอย่างรวดเร็วตามกระแสโลก
จากจำนวนผู้ใช้อินเตอร์เน็ตทั่วประเทศกว่า 22 ล้านคน
โดยเฉพาะกลุ่มวัยรุ่นที่จะใช้เวลากับสื่อสังคมออนไลน์ (Social Media) มากขึ้น
ซึ่งจะทำให้การขยายตัวน่าจะสูงถึงร้อยละ 50 – 60 หรือน่าจะมีงบโฆษณาผ่านสื่อดิจิตอล ประมาณ
2,000 ล้านบาท
ส่วนสื่อโทรทัศน์ยังคงเติบโตได้อย่างต่อเนื่องและคงสัดส่วนของส่วนแบ่งรายได้โฆษณาสูงที่สุด
โดยมีสื่อโทรทัศน์ระบบบอกรับเป็นสมาชิก (CATV) และโทรทัศน์ดาวเทียม เป็นคู่แข่งที่กำลังเติบโต
และช่วยสร้างฐานผู้ชมใหม่ ๆ ตลอดจนกระตุ้นการใช้งบโฆษณาให้เพิ่มขึ้น

ที่มา : Nielsen Media Research (ประเทศไทย) ศูนย์วิจัยกสิกรไทย และกรุงเทพธุรกิจ